
*Η  Συντονιστική  ’Επιτροπή  του  Νεοκυπριακοΰ  Συνδέσμου  συζήτησε 
τις  τελευταίες  εξελίξεις  καί  διαπίστωσε  πώς  6  ξεσπιτωμός  των  τελευτά 
Τουρκοκυπρίων  πού  παραμένουν  στη  γη  τους  είναι  ό  επίλογος  του 
καταστροφικού  διαχωρισμού  πού  έπιβάλλει  στό  λαό  μας  έδώ  καί  ένα 
χρόνο  6  ξένος  εισβολέας. 

’Η  πρόκληση  ανθρώπινης  δυστυχίας  γιά  την  προώθηση  πολιτικών 
στόχων  καί  σκοπιμοτήτων  πού  τόσο  ψυχρά  καί  εύκολα  χρησιμοποιείται 
είναι  ϋβρις  κατά  του  ανθρώπινου  πολιτισμού.  "Ολοι  μας,  όλος 
ό  λαός  του  τόπου  μας,  "Ελληνες,  Τούρκοι,  ’Αρμένιοι,  Μαρωνίτες 
καί  "Αγγλοι  ακόμα  μετανάστες,  έχουν  σέ  διάφορους  βαθμούς 
νοιώσει  τήν  φρίκη  τής  τραγωδίας  πού  ζοΰμε  δέκα-τρεΐς  τώρα  μήνες. 

Δέν  θά  γονατίσουμε  όμως  καί  δέν  πάψουμε  νά  διαλαλοΰμε  σέ  όλη 
τήν  οικουμένη  ότι  κανείς  δέν  μπορεί  νά  συνεχίζη  ατιμώρητα  τήν 
μετατροπήν  ανθρώπων  σέ  αγέλες  προβάτων  καί  νά  τούς  χωρίζει 
σέ  Βόρειους  καί  Νότιους.  "Εχει  §δη  πληρώσει  ή  άνθρωπότης  πολύ 
ακριβά  τέτοιους  διαχωρισμούς. 

'Ο  Νεοκυπριακός  Σύνδεσμος  γιά  μιά  ακόμη  φορά  διαδηλώνει  έντονα 
τή  θέση  του  πώς  ΟΛΟΙ  οί  Κύπριοι  πρέπει  νά  έχουν  τήν  ευκαιρία 
νά  αποφασίζουν  έλεύθερα  ποΰ  θά  κατοικίσουν  καί  είναι  υποχρέωση 
όλων  μας  νά  συμβάλουμε  στή  δημιουργία  συνθηκών  πού  νά  επιτρέπουν 
τήν  άσκηση  του  στοιχειώδους  αΰτου  ανθρώπινου  δικαιώματος. 

’Βπίσης  θ’άντιταχθή  σ ’ όπο ιεσδήποτε  συνθήκες  πού  προωθούν  τόν 
ξεριζωμό  όποιωνδήποτε  Κυπρίων  γιατί  είναι  αντίθετες  πρός  τούς 
σκοπούς  καί  τίς  αρχές  του.  Δέν  μπορούν,  νά  μιλοΠυ.-γιά  'Ελευθερία 
καί  *Ανεξαρτησία  όταν  δέν  έπιτρέπεται  στούς  ανθρώπους  τής 
ίδιας  χώρας  νά  ζήσουν  έλεύθερα  καί  ανεξάρτητα. 


